PATVIRTINTA

Kaišiadorių rajono savivaldybės tarybos

2018 m. kovo 29 d. sprendimu Nr.V17-52

**KAIŠIADORIŲ RAJONO SAVIVALDYBĖS SMULKIOJO VERSLO SKATINIMO NUOSTATAI**

**I SKYRIUS**

**BENDROSIOS NUOSTATOS**

1. Kaišiadorių rajono savivaldybės smulkiojo verslo skatinimo nuostatai (toliau – nuostatai) nustato Savivaldybės teikiamos paramos smulkiojo verslo subjektams formas, prioritetus, teisės gauti paramą sąlygas ir paramos teikimo tvarką.

**II** **SKYRIUS**

**VARTOJAMOS SĄVOKOS**

1. Nuostatuose vartojamos sąvokos:
	1. Išlaidas patvirtinantys dokumentai – juridinę galią turinčių dokumentų, patvirtinančių patirtas išlaidas, patvirtintos kopijos.
	2. Komisija – Kaišiadorių rajono savivaldybės tarybos sprendimu patvirtinta Kaišiadorių rajono savivaldybės smulkiojo verslo skatinimo komisija, veikianti pagal Komisijos reglamentą.
	3. Parama – finansinė parama, teikiama iš Kaišiadorių rajono savivaldybės biudžeto lėšų smulkiojo verslo subjektams, atitinkantiems nuostatuose nustatytas sąlygas bei paramos formas.
	4. Paramos gavėjas – labai maža įmonė ir maža įmonė, atitinkančios Lietuvos Respublikos smulkiojo ir vidutinio verslo plėtros įstatymo 3 straipsnyje nustatytas sąlygas, ar verslininkas, atitinkantis įstatymo 4 straipsnyje nustatytas sąlygas, bei fiziniai asmenys, įstatymų nustatyta tvarka turintys teisę verstis savarankiška komercine, gamybine arba profesine ir kita panašaus pobūdžio veikla, įskaitant tą, kuria verčiamasi turint verslo liudijimą, dirbant su individualios veiklos pažyma.
	5. Savivaldybė – Kaišiadorių rajono savivaldybė.
	6. Subsidija verslo idėjos įgyvendinimui – negrąžintina finansinė parama subsidijos gavėjams ilgalaikiam arba trumpalaikiam turtui įsigyti, prekių gamybai ar paslaugų teikimui finansuoti ir pan.
	7. SV – smulkusis verslas.

**III SKYRIUS**

**PARAMOS FORMOS IR PRIORITETAI**

1. Paramos formos yra šios:
	1. Įmonės steigimo išlaidų dengimas – kai Savivaldybė padengia 100 % įmonės steigimo išlaidų (mokestis notarui už steigiamo juridinio asmens steigimo dokumentų ir įstatymų reikalavimų atitikties patvirtinimą bei patvirtinimą, kad juridinį asmenį įregistruoti galima, atlyginimas valstybės įmonei Registrų centrui už juridinio asmens laikino pavadinimo įtraukimą į registrą ir juridinio asmens įregistravimą, apmokėjimas už suteiktas dokumentų rengimo paslaugas), bet ne daugiau kaip 150 Eur.
	2. Kvalifikacijos kėlimo išlaidų dengimas – kai Savivaldybė padengia 100 % kvalifikacijos kėlimo / mokymų išlaidų privalomų darbuotojų saugos ir sveikatos bei priešgaisrinės saugos, buhalterinės apskaitos srityse, bet ne daugiau kaip 200 Eur.
	3. Subsidija verslo idėjos įgyvendinimui – kai Savivaldybė einamiesiems metams suteikia subsidiją (negrąžintiną finansinę paramą subsidijos gavėjams ilgalaikiam arba trumpalaikiam turtui įsigyti, prekių gamybai ar paslaugų teikimui finansuoti ir pan.) SV subjektams pagal pateiktas paraiškas siekiant paremti jų verslo idėjų įgyvendinimą.

**IV** **SKYRIUS**

**TEISĖS GAUTI PARAMĄ SĄLYGOS**

1. Parama teikiama Paramos gavėjams jei:
	1. jo buveinė ir pagrindinė veiklos vykdymo vieta – Kaišiadorių rajono savivaldybė;
	2. Paramos gavėjas veiklą vykdo ne ilgiau kaip 5 metus (laikoma, kad labai maža ar maža įmonė veikia ne ilgiau kaip 5 metus, jei ši įmonė ne anksčiau kaip prieš 5 metus yra įregistruota Juridinių asmenų registre).
2. Paramos gavėjams pagal nuostatų 3.1–3.2 papunkčiuose nurodytas paramos formas kompensuojamos išlaidos (be pridėtinės vertės mokesčio), patirtos ne anksčiau kaip prieš 12 mėnesių iki paraiškos pateikimo.
3. Bendra suteikta parama vienam Paramos gavėjui:
	1. Pagal Nuostatų 3.2 papunktyje nurodytą paramos formą per einamuosius metus negali viršyti 200 Eur.
	2. pagal Nuostatų 3.3 papunktyje nurodytą paramos formą per dvejus (einamuosius ir prieš tai ėjusius paskutinius vienerius metus) metus negali viršyti 3000 Eur;
4. Parama neteikiama Paramos gavėjams, turintiems įsiskolinimų Savivaldybės biudžetui arValstybinio socialinio draudimo fondui (laikoma, kad Paramos gavėjas, neturi įsiskolinimų, jei bendra skola yra mažesnė nei 10 Eur).

**V** **SKYRIUS**

**PARAMOS TEIKIMO TVARKA**

1. Paramos gavėjai, norintys gauti finansinę paramą, Savivaldybės administracijai pateikia užpildytą nustatytos formos paraišką (1 priedas) ir:
	1. išlaidas ir jų apmokėjimą patvirtinančius dokumentus – Nuostatų 3.1–3.2 papunktyje nurodytai paramai gauti;
	2. paraišką gauti subsidiją verslo idėjai įgyvendinti (2 priedas) – Nuostatų 3.3 papunktyje nurodytai paramai gauti.
2. Nuostatų 3.1–3.2 papunkčiuose nurodytai paramai gauti paraiškos teikiamos visus metus, nuostatų **3.3 punkte nurodytai paramai einamiesiems metams gauti paraiškos teikiamos nuo einamųjų metų kovo 1 d.**
3. Paramos gavėjai, dirbantys pagal verslo liudijimus arba turintys individualios veiklos pažymą ir norintys gauti finansinę paramą, Savivaldybės administracijai pateikia verslo liudijimo arba individualios veiklos pažymos kopiją.
4. Komisija ir (arba) Kaišiadorių rajono savivaldybės administracijos darbuotojas, atsakingas už SV paramos koordinavimą, turi teisę prašyti paramos gavėją pateikti papildomą informaciją ir (arba) papildomus dokumentus.
5. Paramos gavėjas gali būti kviečiamas dalyvauti Komisijos posėdyje ir detaliau pristatyti pateiktą paraišką gauti subsidiją verslo idėjai įgyvendinti.
6. Savivaldybės administracijos darbuotojas, atsakingas už SV paramos koordinavimą, patikrina:
	1. paramos gavėjo paraiškągauti SV paramą ir prie jos pridedamus dokumentus;
	2. įmonės registravimo faktą patvirtinančius ir kitus registravimo duomenis Juridinių asmenų registro tvarkytojo interneto svetainėje;
7. Savivaldybės administracijos darbuotojas, atsakingas už SV paramą, ne vėliau kaip per 5 darbo dienas po paraiškų pateikimo pateikia užklausas:
	1. Valstybinei mokesčių inspekcijai prie Lietuvos Respublikos finansų ministerijos, ar įmonė (asmuo) nėra skolinga Savivaldybės biudžetui;
	2. Valstybinio socialinio draudimo fondo valdybai prie Socialinės apsaugos ir darbo

ministerijos, ar įmonė (asmuo) nėra skolinga socialinio draudimo fondui.

1. Nuostatų 3.1–3.2 papunkčiuose nustatyta parama skiriama Savivaldybės administracijos direktoriaus įsakymu. Nuostatų 3.3 papunktyje nustatyta parama skiriama Komisijos teikimu ir Savivaldybės administracijos direktoriaus įsakymu.
2. Komisija peržiūri Paramos gavėjų pateiktus dokumentus paramai gauti ir per 20 darbo dienų priima sprendimą dėl paraiškos atitikimo šių nuostatų reikalavimams ir lėšų skyrimo.
3. Komisija priima sprendimus, vadovaudamasi šiais nuostatais ir Komisijos darbo reglamentu.
4. Nuostatų 3.1–3.2 papunkčiuose nustatytos paramos lėšos pervedamos per 30 darbo dienų nuo paraiškos pateikimo. Nuostatų 3.3 papunktyje paramos (subsidijos) suteikimo atveju biudžeto lėšų naudojimo sutartis pasirašoma per 10 darbo dienų nuo Komisijos sprendimo priėmimo ir nuostatuose numatytų dokumentų pateikimo.
5. Komisija gali skirti paramą Paramos gavėjui iš karto arba rezervuoti lėšas, nurodydama terminą, iki kada jis turi pateikti papildomus dokumentus ir (ar) informaciją, jei to pareikalavo Komisijos nariai ir (ar) Savivaldybės administracijos darbuotojas, atsakingas už SV paramos koordinavimą.
6. Paramos gavėjai gavę paramą (subsidiją) verslo idėjai įgyvendinti viešinami Kaišiadorių rajono savivaldybės interneto svetainėje, socialiniuose tinkluose ir žiniasklaidos priemonėse.

**VI** **SKYRIUS**

**BAIGIAMOSIOS NUOSTATOS**

1. Paramos apskaitą tvarko Savivaldybės administracijos Buhalterijos skyriaus specialistas.
2. Duomenis apie suteiktą Savivaldybės paramą Suteiktos valstybės pagalbos registrui pateikia Savivaldybės administracijos darbuotojas, atsakingas už duomenų suvestinę.

 Kaišiadorių rajono savivaldybės

smulkiojo verslo skatinimo nuostatų

1 priedas

 (**Paraiškos forma**)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pareiškėjo pavadinimas, buveinės adresas, telefono numeris

arba vardas pavardė, adresas, telefono numeris)

Kaišiadorių rajono savivaldybės

smulkiojo verslo skatinimo komisijai

####  PARAIŠKA SUTEIKTI PARAMĄ

\_\_\_\_\_\_\_\_\_\_ m. \_\_\_\_\_\_\_\_\_\_\_\_\_ mėn. \_\_\_ d.

Prašau suteikti man (mano atstovaujamai įmonei) Savivaldybės paramą iš Kaišiadorių rajono savivaldybės biudžeto lėšų, skirtų smulkiajam verslui remti. Prašoma paramos forma (-os):

(žymėti [x] )

[ ] Įmonės steigimo išlaidų dengimas

Pageidaujama dengti išlaidų suma – \_\_\_\_\_\_\_\_\_\_\_\_\_\_\_\_\_\_\_\_\_ Eur

[ ] Kvalifikacijos kėlimo išlaidų dengimas

Pageidaujama dengti išlaidų suma – \_\_\_\_\_\_\_\_\_\_\_\_\_\_\_\_\_\_\_\_\_ Eur

[ ] Subsidija verslo idėjos įgyvendinimui

Pageidaujama gauti subsidijos suma – \_\_\_\_\_\_\_\_\_\_\_\_\_\_\_\_\_\_\_\_\_ Eur

|  |  |
| --- | --- |
| Įmonės pavadinimas arba asmens vardas, pavardė |  |
| Įmonės arba asmens kodas |  |
| PVM mokėtojo kodas |  |
| Atsiskaitomoji sąskaita |  |
| Verslo vykdymo (buveinės) adresas ir pagrindinė veiklos vykdymo vieta |  |
| Telefonas ir elektroninio pašto adresas |  |
| Veiklos vykdymo pradžia |  |
| Darbuotojų skaičius |  |
| Ataskaitinio laikotarpio metinė apyvarta  |  |
| Turimo turto vertė (nurodyta balanse) |  |
| Pagrindinė vykdoma veikla (veiklos kodas pagal Ekonominės veiklos rūšių klasifikatorių ir jos pavadinimas) |  |

**Tvirtinu, kad:**

* **šioje paraiškoje ir prie jos pridėtuose dokumentuose pateikta informacija yra teisinga;**
* **nesu pažeidęs jokios kitos sutarties dėl paramos skyrimo iš Europos Sąjungos arba Lietuvos Respublikos valstybės arba savivaldybių biudžeto lėšų;**
* **man nėra iškelta byla dėl bankroto, įmonė nėra likviduojama;**
* **neprieštarauju, kad savivaldybės administracijos darbuotojai ir (ar) komisijos nariai patikrinti pateiktą informaciją visais viešai prieinamais kanalais.**

|  |  |
| --- | --- |
| Anketos užpildymo data | ............................. m. ............................... mėn. ................. d. |

|  |  |
| --- | --- |
| Vardas, pavardė |  |

|  |  |
| --- | --- |
| Pareigos įmonėje |  |

|  |  |  |
| --- | --- | --- |
| Parašas |  | A.V. |

\_\_\_\_\_\_\_\_\_\_\_\_\_\_

|  |  |
| --- | --- |
| Pareiškėjas ir jo pateikti dokumentai yra patikrinti Kaišiadorių rajono savivaldybės smulkiojo verslo skatinimo nuostatuose nustatyta tvarka ir juos atitinka.  |  |
|  | *(Savivaldybės administracijos darbuotojas, atsakingas už SV paramos koordinavimą, data, parašas)* |

Kaišiadorių rajono savivaldybės

smulkiojo verslo skatinimo nuostatų

2 priedas

**PARAIŠKA GAUTI SUBSIDIJĄ VERSLO IDĖJAI ĮGYVENDINTI**

|  |
| --- |
|  |
| (verslo idėjos pavadinimas) |
|  |
| **1. VERSLO IDĖJOS APIBŪDINIMAS**  |
| *Kokias prekes ar paslaugas siūlysite?*  |  |
| *Kodėl imatės tokios veiklos?* |  |
| *Kokius reikiamus įgūdžius ir patirtį turite?* |  |
| **2. VERSLO IDĖJOS KONKURENCINGUMAS** |
| *Įvardinkite ir apibūdinkite pagrindinius savo konkurentus* |  |
| *Nurodykite patį svarbiausią savo konkurencinį pranašumą (kuo jūsų prekė / paslauga rinkoje bus pranašesnė?)* |  |
| **4. VERSLO IDĖJOS PELNINGUMAS** |
| **Eil. Nr.** | **Paslaugos / prekės pavadinimas** | **Planuojamos sąnaudos (per mėnesį)** | **Planuojamos pajamos (per mėnesį)** | **Pastabos** |
| 1. |  |  |  |  |
| 2. |  |  |  |  |
| ... |  |  |  |  |
| **Viso:** |  |  |  |
| **5. VERSLO IDĖJAI ĮGYVENDINTI REIKALINGI IŠTEKLIAI** |
| *Kiek darbuotojų turite ?* |  |
| *Kiek darbuotojų planuojate įdarbinti papildomai?* |  |
| *Kokią įrangą ar turtą (patalpas, transportą) turite?* |  |
| *Kokią įrangą ar turtą planuojate įsigyti / nuomoti?* |  |
| **6. VERSLO IDĖJOS ĮGYVENDINIMO ETAPAI** |
| *Kokie yra planuojami pasiruošiamieji darbai (įrangos įsigijimas, darbuotojų, patalpų paieška ir pan.) iki veiklos vykdymo pradžios?* |  |
| *Kas bus padaryta einamaisiais metais?* |  |
| *Kam konkrečiai bus išleistos prašomos gauti subsidijos lėšos?* |  |
| **7. VERSLO IDĖJOS BIUDŽETAS**  |
| *Verslo idėjai įgyvendinti reikalinga bendra lėšų suma* |  |
| *Prašoma Savivaldybės biudžeto lėšų suma*  |  |
| *Kiti finansavimo šaltiniai* |  |
| *Turimi kreditoriniai įsipareigojimai* |  |

**Tvirtinu, kad:**

* **sutinku, dalyvauti Komisijos posėdyje ir detaliau pristatyti pateiktą paraišką gauti subsidiją verslo idėjai įgyvendinti;**
* **sutinku, kad gavus paramą (subsidiją) verslo idėjai įgyvendinti mano verslo idėja ir jos įgyvendinimas būtų viešinami Kaišiadorių rajono savivaldybės interneto svetainėje, socialiniuose tinkluose ir žiniasklaidos priemonėse.**

|  |  |
| --- | --- |
| Anketos užpildymo data | ............................. m. ............................... mėn. ................. d. |

|  |  |
| --- | --- |
| Vardas, pavardė |  |

|  |  |
| --- | --- |
| Pareigos įmonėje |  |

|  |  |  |
| --- | --- | --- |
| Parašas |  | A.V. |

\_\_\_\_\_\_\_\_\_